SHARHIN FINA-FINAI - Group Profile - Bakandamiya
SHARHIN FINA-FINAI Fina-finai da Wakoki
Haiman Raees (owner)
Mambobi(2)
Haiman Raees :
SHARHIN FIM ƊIN THOR: THE DARK WORLD
* Bada Umarni: Alan Taylor
* Ɗaukar Nauyi: Kevin Feige
* Rubu... moreSHARHIN FIM ƊIN THOR: THE DARK WORLD
* Rubuta Labari: Don Payne/Robert Rodart
* Tsarawa: Christopher Yost/Stephen McFeely/Christopher Markus
Thor: The Dark World Fim ɗin jarumta ne da aka fitar da shi a cikin shekara ta 2013 a Ƙasar Amurka. Labarin fim ɗin ya samo asali ne daga littattafan almara mai suna THOR wanda Stan Lee, Larry Lieber da Jack Kirby suka rubuta a ƙarkashin kamfanin Marvel Comics. Kamfanin Marvel Studios shi ne ya ɗauki nauyin shirya fim ɗin, yayin da Kamfanin Walt Disney Motion Pictures ya rarraba shi. Fim ɗin shi ne na biyun Fim ɗin Thor Da ya fita a 2011, kuma shi ne Fim na takwas daga cikin Fina-Finan duniyar Marvel mai suna Marvel Cinematic Universe (MCU).
Wannnan Fim ya sha suka a wajen 'yan kallo da ma wasu masu sharhin Fina-Finai a lokacin da ya fita, sai dai hakan bai hana shi kawo maƙudan kuɗaɗe a harkar Kasuwancin Fina-Finai na duniya ba, domin Fim ɗin ya kawo kuɗi kimanin Dala miliyan $644, hakan yasa ya zama Fim na goma daga cikin Fina-Finan da suka fi kowanne kawo kuɗi a 2013. An yi na ukun Fim ɗin inda aka sa masa suna THOR: Ragnarok.
Shekaru aru-aru da suka gabata, Sarki Bor Mahaifin Odin ya taɓa gwabza wani baƙin gumurzu da sarkin baƙaƙen Rauhanai na wancan lokaci mai suna Malekith. Malekith yayi yunƙurin samar da muggan makaman ƙare dangi ne ta hanyar yin amfani da ɗaya daga cikin duwatsun al'ajabi guda shida wanda ake kira da Aether domin ya yaƙi ilahirin halittun da ke rayuwa a tsakankanin Dauloli tara da suka wanzu. Wannan dalili ne yasa Bor ya ƙaddamar da yaƙi a kan su. Bayan an yiwa sojojin Malekith Sambaɗe-baɗe, sai Bor yasa aka binne wannan dutse a ƙarƙashin ƙasa ta yadda ba mai iya tono shi.
Abinda Bor bai sani ba shi ne, Malekith tare da wasu tsirarun dakarunsa sun samu damar arcewa bayan da suka ɓoye a wani jirgin yaƙi.
Yanzu kuma, a Ƙasar Asgard, an kulle Loki a magarƙama saboda rikichin da ya haifar a daular mutane, yayin da Thor, Fandral, Volstagg da kuma Sif suka je yaƙi da wasu 'yan sumame a Ƙasar ɗaya daga cikin abokan su mai suna Hogun wato Vanaheim.. Wannan shi ne faɗa na ƙarshe da akayi don ganin an Samar da zaman lafiya a tsakanin Daulolin tara tun bayan sabunta gadar da ke baiwa mutanen Asgard damar ziyartar sauran Lardojin mai suna Bifrost. Bugu da ƙari, a daidai wannan lokaci ne kuma jama'ar Asgard suka fahimci cewa kawalwalniya tana dab da faruwa a tsakanin Daulolin tara, kuma faruwar hakan shi zai baiwa dukkan Daulolin damar kasancewa a jere kai tsaye, wannan zai sa ƙofofin shiga sauran Lardunan suma su kasance a jere kuma a kusan ko'ina.
A can birnin Landan kuwa, Dakta Jane Foster tare da Mataimakiyar ta Darcy Lewis sun gano wani tsohon gini wanda ɗaya daga cikin irin waɗannan ƙofofi ya bayyana a cikin sa. A garin dube-duben wannan wuri ne Jane Foster ta faɗa wata Daular daban bayan ta shiga cikin irin waɗannan ƙofofi ba tare da ta sani ba, a nan ne fa wannan dutsen al'ajabi wanda ya narke izuwa wani jan hayaƙi ya shige cikin jikinta. Kasancewa Heimdall yana da baiwar ganin kusan komai dake tsakanin daulolin tara, sai ya zamana yana baiwa Thor labarin Jane foster Lokaci Bayan Lokaci. Amma tunda wannan hayaƙi ya shiga cikin jikin ta, sai Heimdall ya daina ganin ta. Faruwar hakan ke da wuya sai ya sanarwa thor abinda ya faru.
Nan da nan Thor ya shigo wannan daula tamu domin ya duba ta, haɗuwar su ke da wuya sai ta saki ƙarfin wannan dutse ba dake cikin jikinta bisa kuskure. Wannan dalili ne ya tilastawa Thor ɗaukar ta zuwa Asgard domin Odin yayi mata magani. Odin na ganin ta, sai nan da nan ya gane cewa Aether ne a cikin jikinta kuma ya bayyana cewa bayan kashe Jane foster da wannan tsafi zai yi, bayyanarsa wata alama ce ta gabatowar wata babbar masifa.
Can kuma a gefe, ashe fitar wannan dutse daga maɓoyarsa yasa Malekith ya farfaɗo daga dogon Suman da yayi a cikin wannan jirgin yaƙi nasa. Ai kuwa farfaɗowarss ke da wuya sai ya Jagoranci mayaƙansa tare da mataimakin sa mai suna Algrim suka kaiwa Asgard wani mummunan harin sumame. A yayin wannan hari, Malekith yana ta neman Jane foster Domin ya fahimci cewa Aether ɗin yana tare da ita, a wannan yaƙi da akayi ne dai aka kashe mahaifiyar thor wato Frigga Yayinda tayi yunƙurin kare Jane foster. Da yaƙi yayi zafi, dole ta sa Malekith da Algrim suka fece ba tare da samun biyan buƙata ba.
Duk da cewa Odin ya hana thor barin Asgard, sai da Thor ya tafi ta hanyar neman taimakon Loki wanda dama ya san wata ɓoyayyiyar hanya ta zuwa daular Rauhanai wato Svartalfheim. Volstagg da Sif sai suka tare dakarun Asgard, shi kuma Fandral ya taimaka wajen tserewar su. A yayin da suka je Svartalfheim, sai Loki ya yaudari Malekith har ya kai ga cire Aether ɗin daga jikin Jane foster, Shi kuma Thor sai yayi yunƙurin lalata aether ɗin da gudumarsa amma bai samu nasara ba domin Malekith ya riga ya haɗe da Aether ɗin.
Loki ya samu mummunan rauni da ya jawo masa mutuwa a yayinda ya kashe Algrim. Daga nan sai thor da Jane suka bi ta ɗaya daga cikin waɗannan ƙofofi suka isa Landan kai tsaye. A can ne suka iske Dakta Erik Selig ya samu ɗan ƙaramin taɓin hankali tun bayan afkuwar rikicin New York.
A nan ne suka fahimci cewa Malekith so yake yi ya dawo da martabar baƙaƙen rauhanai ta hanyar sakin aether a tsakiyar mahaɗar daulolin tara dake Greenwich.
Thor da Malekith sun yi gagarumar fafatawa inda a ƙarshe su Dakta Erik suka taimaka masa wajen tura Malekith izuwa Svartalfheim inda jirgin yaƙin sa ya danne shi ya mutu. Bayan ƙura ta lafa sai thor ya koma Asgard inda ya ƙi amsar tayin da Odin yayi masa na hawa kan karagar mulki, tare da faɗa masa irin ƙoƙarin da Loki yayi. Bayan ya tafi ne sai aka nuno Odin ɗin ya rikiɗa ya zama Loki. Ashe ba mutuwa yayi ba.
A wata fitowa ta ƙarshe, an nuno Volstagg da Sif yayin da suka ziyarci wani mutum da ake kira 'the Collector', inda suka miƙa masa aether domin ya aje, Kasancewar akwai dutsen al'ajabi ɗaya a Asgard a matsayin 'tessaract', bai kamata a ajiye duwatsun al'ajabi guda biyu a waje guda ba. Bayan sun tafi ne sai mutumin yake bayyana sha'awar sa ta son ganin ya mallaki dukkan duwatsun al'ajabi guda shida. Sai kuma thor da Jane waɗanda aka nuno su suna holewar su.
* Natalie Portman - Jane Foster
* Tom Huddleston - Loki
* Anthony Hopkins - Odin
* Stellan Skorsgard - Erik Selvig
* Christopher Eccleston - Malekith
* Adewale Akinnuoye Agbaje - Algrim
* Kat Dennings - Darcy Lewis
* Ray Stevenson - Volstagg
* Zachary Lewis - Fandral
* Tadanobu - Hogun
* Jaimie Alexander - Sif
* Rene Russo - Frigga
* Alice Krige - Eir
* Chris O'Dowd - Richard
* Benicio del Toro - collector
* Tony Curran - Bor
* Chris Evans - Captain America
????????‍♂ *_Haiman Raees_* <••••••••••••••••••••••••••••>
???? _*Phone:*_
???? _*Web:*_ www.haiman.com.ng
???? _*Facebook:*_ www.facebook.com/HaimanRaees
???? _*Twitter:*_ @HaimanRaees
???? _*Instagram:*_ Haimanraees
???? _*Email:*_ Infohaiman999@gmail.com
Miyan Bhai Ki Daring... less
Rahmatu Lawan and Mustapha Salmanu
SHARHIN FIM DIN THOR
* Bada Umarni - Kenneth Branagh
* Daukar Nauyi - Kevin Feige
* Tsarawa - Ashle... moreSHARHIN FIM DIN THOR
* Tsarawa - Ashley Edward Miller/ Zack Stentz /Don Payne
* Labari - J. Michael Straczynski/Mark Protosevich
Thor Fim din jarumta ne da aka fitar da shi a cikin shekara ta 2011 a Kasar Amurka. Labarin Fim din Ya samo asali ne Daga Littattafan almara mai suna Thor wanda Stan Lee, Larry Lieber da Jack Kirby Suka rubuta a ƙarkashin kamfanin Marvel Comics. Kamfanin Marvel Studios shi ne Ya dauki nauyin shirya Fim din, yayinda Kamfanin Paramount Pictures Ya yaɗa shi. Fim din shi ne Fim na hudu Daga cikin Fina-Finan Duniyar Marvel Mai suna Marvel Cinematic Universe (MCU).
A Cikin wannan Fim, an nuna Thor a matsayin Yariman da aka kora Daga Kasar su tare da gudumarsa mai suna Mjolnir bayan an Kwace masa dukkan wani karfin sihirin sa. An fitar da wannan Fim ne a ranar 17 ga watan Afrilun 2011 a Sydney, Australia, yayinda kuma aka sake shi a ranar 6 ga watan Mayun Shekara ta 2011 a Kasar Amurka. Fim din Ya Kawo kudi sosai a Kasuwar Fina-Finai ta duniya baki daya, sannan an yabawa Jaruman Fim din bisa Kokarin da Suka yi a cikin sa. Sai dai hakan bai hana wasu masu sharhin Fina-Finai caccakar Fim din ba, Musamman akan ingancin labarin Fim din. Anyi na biyu da na ukun Fim din.
LABARIN FIM DIN
A shekara ta 965 AD, sarkin dake mulkin daular Asgard da ake kira da Odin, Ya ƙaddamar da yaki akan Wasu Samudawan Sanyi Mazauna daular Jotunheim hadi da shugaban su mai suna Laufey. Odin yayi hakan ne domin Ya hana Samudawan Mamaye daulolin rayuwa tara da ake da su da suke ta Kokarin yi. Mayakan Asgard, Karkashin Jagorancin Odin, sun samu Nasara akan wadannan Samudawan Sanyi inda har ma Suka yi Nasarar Kwamushe Sirrin karfin wadannan Samudawa dake cikin wani Dan karamin akwatin gilashi.
A Yanzu Kuma, Dan Odin, wanda ake kira da Thor Ya shirya tsaf domin zama sabon sarkin Asgard, harma an sa ranar bikin nada shi sarauta. Ana tsaka da wannan shagali ne, kwatsam Sai wasu Samudawan Sanyi Suka kawo wani harin Sumame da nufin su dauke wannan akwatin gilashi nasu da Odin Ya Kwamushe a shekarun baya. Duk da Cewa an Sheke wadanda Suka kawo harin sumamen kuma Odin Ya nuna barin su shi ne abinda yafi, Jin haushin Cewa sun rusa masa burin sa na son ganin Ya zama sarki a wannan rana yasa Thor Ya yanke Shawarar Kai ziyara daular su domin Ya koya musu darasi.
Yayinda zai tafi, Sai Ya nemi taimakon Loki, abokinsa kuma Dan Uwansa (Agolan Gidansu), Kawarsa Sif Da kuma Jarumai Uku, wato Volstagg, Fandral da Hogun inda Suka rankaya su shida Suka tafi Johunheim. Anyi Bata-Kashi sosai a can din kafin Daga baya Odin yazo Ya cece su. Wannan Al'amari ne Ya janyo Rugujewar Yarjejeniyar zaman Lumanar da akayi a tsakanin daulolin biyu Shekaru Aru-Aru da Suka gabata. Wannan Danyen Hukunci da Thor Ya yanke ne yasa Odin Ya fusata inda har takai ga Ya kwace duk wani karfin sihiri da Thor yake dashi, sannan kuma Ya kore shi, bayan doguwar tafiya ne Sai Thor Ya fado wannan daular tamu ta mutane tare da Gudumarsa wato Mjolnir. Sai dai kafin Ya aiko Gudumar, Odin Ya Sihirceta da wasu dalasiman tsafi ta yadda babu mai Iya sarrafa ta face wanda Ya Cancanta.
Thor da Gudumarsa sun fado ne a New Mexico ko da take sun fado ne a wurare Mabanbanta. Wata jami'ar Binciken Kimiyya da fasaha mai Suna Dakta Jane Foster ce ta tsinci Thor bayan Ya fado akan Motarta a dai dai lokacin da suke Kokarin gudanar da wani bincike ita da malamin ta Dakta Erik Selvig da kuma Mataimakiyar ta mai suna Darcy Lewis. Mutanen dake yankin kuma Sai Suka tsinci Mjolnir, Amma an rasa wanda zai ko motsa ta, hakan yasa Suka maida wurin da ta fado Wata Majalisa ta gwada jarumta da basira. Daga baya ne kuma Sai Wani Jami'in Kungiyar S.H.I.E.L.D mai suna Phil Coulson yasa aka zagaye wurin gami da kwashe kayan Jane Foster domin Ya gudanar da Nasa Binciken kan yadda aka yi Thor tare da Gudumarsa Suka fado.
Yayinda Thor Ya samu labarin Cewa Gudumarsa tana kusa, Sai Ya tafi inda take domin Ya dauki abinsa. Anan ne Ya lallasa Jami'an S.H.I.E.L.D bayan sun nemi hana shi kaiwa ga Gudumar, Sai dai bayan Ya isa gare ta, Sai shima ta gagare shi dauka. Da taimakon Dakta Erik Selvig dai aka samu aka sake shi. Daga nan ne Thor Ya gane abinda Ya faru, Don haka Sai Ya karbi kaddara kawai Ya yanke Hukuncin zama a wanna Lardin domin Ci gaba da rayuwar sa. A garin haka ne ma dai har Soyayya ta fara kulluwa a tsakanin sa da Dakta Jane Foster.
Can kuma a Asgard, Loki Ya gano cewa shi Dan Laufey ne ba Odin ba, hakan yasa shi Ya kulla wani tuggu inda Ya baiwa Laufey damar shigowa Kasar domin Ya Kashe Odin. A wannan lokaci kuwa, Odin Ya fada wani nannauyan bacci domin kula da lafiyar sa. Hakan Ya baiwa Loki damar ɗanewa kan karagar Asgard a matsayin mukaddashin Odin. A yayin da Jaruma Sif da sauran jaruman nan uku Suka ga Abu yaki ci yaki cinyewa, sai Suka yanke shawarar dawo da Thor gida domin Yayi maganin al'amarin. Wannan dalili ne yasa Suka je wajen Heimdall wanda shi ne ke gadin gadar da ke baiwa mutanen Asgard damar ziyartar sauran dauloli domin Ya basu damar zuwa daular mutane su ceto Thor.
Da Loki Ya Fahimci haka, sai Ya tura musu wani jibgegen Sakago mai suna Rusau domin Ya Kashe su. Jaruman dai sun sami damar haduwa da Thor, sai dai kafin su Gama murnar haduwa da juna kwatsam sai ga wannan Sakago Ya bayyana. Bayyanar sa ke da wuya Ya fara rusa gidajen Jama'a. Ganin wannan al'amari yasa Thor Ya Sadaukar da kansa domin Ya ceci rayuwar wadanda basu ji ba basu gani ba. Bayan rusau Ya mazge Thor har Ya kusan mutuwa, sai wannan sadaukarwa da yayi ta sa Ya samu Cancantar sake samun damar sarrafa Mjolnir. Don haka, sai gudumar ta zo gare shi inda ta sabunta masa karfin jikin sa da kuma na sihirin sa. Aikuwa nan take Ya Sambade wannan Sakago. Bayan Ya Sambade wannan Sakago ne kuma sai Suka yi Bankwana da Jane Foster tare da yi mata alkawarin zai dawo gare ta, sannan Ya Jagoranci Su Sif Suka koma Asgard.
A can kuma Asgard, Loki Ya yaudari Laufey kuma Ya Kashe shi, sannan Ya bayyana asalin manufarsa da cewa dama so yake yi Ya Kashe Laufey sannan yayi amfani da wannan gadar tsafi wajen hallaka daukacin halittun dake Jotunheim. Loki na tsaka da zartar da wannan hukunci na sa ne Thor Ya iso Asgard kuma Ya yaki Lokin. Ganin cewa babu wata mafita domin dakatar da wanna Bala'i da Loki Ya Kaddamar a kan ahalin Jotunheim, sai Thor Ya ruguza wannan gadar domin hana hakan aukuwa. A dai dai wannan lokaci ne kuma Odin Ya farka daga dogon baccin sa inda yazo Ya ceci 'ya'yan nasa a yayinda suke gab da fadawa ramin da ruguza wannan gadar Ya haifar. Amma shi Loki Sai Ya fada ramin da gangan bayan Odin yaki amincewa da cancantar aikin da ya aikata, hakan Ya sa kowa yayi tunanin cewa loki Ya mutu.
Bayan wannan kura ta lafa, Thor Ya shirya da Mahaifinsa, sannan Ya aminta da cewa lallai bai cancanci Ya zama sarki ba. Yayinda a lardin mutane kuma an nuno Jane Foster tana ta Kokarin ganin ta samu hangar zuwa Asgard.
A wata fitowa ta karshe kuma, an nuno Dakta Selvig a wata Ma'aikatar S.H.I.E.L.D inda Darakta Nick Fury Ya Bude wani Dan akwati Ya nuna masa wani Abu a ciki tare da bukatar yayi nazari akan sa. Sannan an nuno Loki wanda yake boye a bayan fage ta hanyar amfani da tsafi yana zuga Dakta Selvig da ya yarda, shi kuma Ya yarda din.
JARUMAN FIM DIN DA MATSAYIN DA SUKA FITO DA SHI A CIKIN SA
* Tom Hiddleston - Loki
* Stellan Skarsgard - Erik Selvig
* Colm Feore - Laufey
* Tadanobu Asano - Hogun
* Josh Dallas - Fandral
* Jamie Alexander - Sif
* Clark Gregg - Phil Coulson
* Jeremy Renner - Clint Barton
Rahmatu Lawan and Haiman Raees
SHARHIN FIM ƊIN IRON MAN 2
* Bada Umarni - Jon Favreau
* Rubutawa Da ... moreSHARHIN FIM ƊIN IRON MAN 2
* Rubutawa Da Tsarawa - Justin Theroux
* Taken Fim - John Debney
* Tacewa - Dan Lebental/Richard Pearson
Iron Man 2 Fim ɗin jarumta ne da aka fitar da shi a cikin shekara ta 2010 a Ƙasar Amurka. Labarin fim ɗin ya samo asali ne daga littattafan almara mai suna Iron Man Wanda Stan Lee, Larry Leiber, Don Heck da Jack Kirby suka wallafa a ƙarƙashin Kamfanin Marvel Comics. Kamfanin Marvel Studios ne ya ɗauki nauyin shirya shi, yayin da kamfanin Paramount Pictures ya rarraba shi. Iron Man 2 shi ne na biyun Fim ɗin Iron Man (2008), kuma shi ne Fim na uku daga cikin Fina Finan duniyar Marvel mai suna Marvel Cinematic Universe. An yi na ukun Fim ɗin shi ma a 2013.
Kamar dai wancan na ɗaya, mafi yawancin Fim ɗin an ɗauke shi ne a California , face wani kafce mai muhimmanci da aka ɗauka a Monaco.
An fara haska Iron Man 2 ne El Capitan Theatre a ranar 26 ga watan Afrilu 2010, sannan aka sake shi a Ƙasar Amurka a ranar 7 ga watan Mayu 2010. Fim ɗin ya samu karɓuwa sosai, sannan ya kawo maƙudan kuɗaɗe kimanin Dala Miliyan $623.9 a Marhalar Kasuwancin Fina Finan duniya baki ɗaya.
Duniyar yaɗa bayanai ta watsa labarin Tony Stark Yayinda yake bayyanawa duniya cewa shi ne Iron Man. A can kuwa Rasha, Ivan Vanko, wanda Mahaifin sa Anton Vanko bai daɗe da mutuwa ba yaga wannan labari, don haka sai shima ya fara ƙera irin wannan ɗan ƙaramin Janareta irin na Stark.
Bayan watanni shida da faruwa hakan, yanzu Tony Stark ya zama shahararre kuma Sananne a ko'ina, sannan yana amfani da wannan riga tasa ta ƙarfe wajen kwantar da tarzoma, duk da cewa gwamnati ta buƙaci ya saida wannan riga, Stark yaƙi amincewa. Stark ta ƙara farfaɗo da Taron Stark Expo domin ci gaba daga inda Mahaifinsa ya tsaya.
A hankali-a-hankali sai Wani ƙarfe da ke taimakawa Stark wajen ci gaba da rayuwa tare da taimakawa wannan ƙaramin Janareta wajen baiwa rigar ƙarfen wuta da ke ƙirjin Stark ya fara yi masa Illa, kuma Stark ya gaza samun makwafin sa. Hakan yasa Stark ya zama mara kula tare da yin duk abinda ransa ke so saboda yana tunani mutuwar sa ta ƙarato. Don haka, sai ya naɗa Mataimakiyar sa ta musamman wato Pepper Potts a matsayin Shugabar Stark Industries, saboda baya son kowa ya san halin da yake ciki. Sannan ya ɗauki Natalie Rushman a matsayin sabuwar Mataimakiyar sa ta musamman.
Daga nan sai Stark ya shiga gasar tseren motoci a Monaco inda Vanko ya kai masa hari ana tsaka da yin wannan gasa ɗauke da bulalun wutar Lantarki. A nan ne Stark ya saka sabuwar rigar ƙarfen sa Mark V, sai dai dukanta da Vanko yayi ta yi da waɗannan bulalun yasa tayi dameji sosai. Vanko ya bayyana cewa manufarsa ita ce ya nunawa duniya cewa Iron Man fa ba wani Gagara Badau bane kamar yadda ya ke ɗaukar kansa.
Jin daɗin wannan abu da Vanko yayi yasa abokin Hamayyar Stark Justin Hammer, yayi ƙaryar cewa Vanko ya mutu, amma a asirce ya sa aka fitar da shi daga magarƙama, sannan ya sashi ya ƙera wasu Sabbin rigunan ƙarfe domin su sha gaban Stark.
A wani taro wanda Stark ya ɗauka a matsayin bikin Maulidin sa na ƙarshe, sai saka rigar ƙarfen sa ta Mark IV ya fito yana ta shagali har ya shawu. Jin haushin hakan yasa abokin sa, sojan Sama Laftanal Kanal James Rhodes ya saka rigar ƙarfen ta Mark II domin ya dakatar da shi.
Faɗan da suka yi a wajen ne ya janyo rarrabuwar kansu, don haka sai Rhodes ya ƙwace wannan rigar ƙarfe ta Mark II ya tafi da ita Hedikwatar Sojin Amurka na sama. Bayan nan sai Nick Fury , Daraktan Ƙungiyar S.H.I.E.L.D. , ya tunkari Tony Stark, harma ya bayyana masa cewa "Rushman" ba kowa bace face Jami'a Natasha Romanoff kuma Mahaifin sa Howard Stark yana ɗaya daga cikin waɗanda suka assasa Ƙungiyar S.H.I.E.L.D. Kuma Fury ya san shi sarai.
Sunan Fuy ya kuma bayyanawa Stark cewa mahaifinsa da Mahaifin Ivan Vanko tare suka ƙirƙiro wannan ƴar ƙaramar Na'ura, amma da Howard Stark ya gano cewa Vanko so yake yi ya siyar sai ya kore shi, yayin da jami'ai su kuma suka kulle shi a magarƙama. Daga nan sai Fury ya baiwa Stark wasu Tsofaffin kayayyakin Mahaifin sa, a ciki ne ya ga wani ɓoyayyen saƙo da ke bayani kan yadda za'a iya ƙirƙiro wani sabon sinadarin haɗa Na'ura mai Ƙarfin gaske.
Da taimakon Na'urar sa J.A.R.V.I.S. , Stark ya samu damar ƙirƙiro wata sabuwar na'ura wacce ya saka ta a cikin wannan ɗan janareta nashi, hakan yasa ya samu lafiya. Can shi kuma Hammer ya sa Vanko ya fito da waɗannan saƙagai da ya ƙera tare da yiwa rigar ƙarfen da Rhodes ya ɗauka ƙarin makamai yana gabatar da su wa jama'a.
Yayinda ya gano cewa Vanko yana raye, sai ya sanya rigar sa ta Mark VI ya taho wajen domin ya Gargaɗi Rhodes, amma Kasancewar Vanko shi ne ke kula da rigunan daga can inda yake zaune, sai ya baiwa rigar Rhodes tare da waɗannan sauran saƙagai umurnin kashe Iron Man
Jami'ai dai sun kama Hammer, Yayinda Romanoff da Happy Hogan suka kaiwa Vanko hari a ma'aikatar Hammer industries amm basu ganshi ba ya gudu, sai dai kuma Romanoff ta samu damar mayarwa da Rhodes izinin rigar da yake ciki gare shi.
Stark da Rhodes sai suka haɗa ƙarfi da ƙarfe wajen yaƙar Vanko da saƙagan sa. Vanko ya kashe kansa ta hanyar hurawa rigar sa wuta, inda ya mutu tare da sauran saƙagan nasa.
A yayin wani gani, Fury ya sanarwa Stark cewa saboda wuyar sha'ani da yake da shi, Ƙungiyar S.H.I.E.L.D. Zata yi amfani da shi ne kawai a matsayin Mashawarci. Daga nan an baiwa Stark da Rhodes Lambobin yabo saboda irin bajintar da suka nuna.
A wata fitowa ta ƙarshe, an nuno jami'in Ƙungiyar S.H.I.E.L.D. Phil Coulson yana bada rahoton gano wata ƙatuwar Guduma da suka yi a wata Sahara da ke Mexico.
JARUMAN FIM ƊIN DA MATSAYIN DA SUKA FITO A CIKIN SA.
* Gwyneth Paltrow - Pepper Potts
* Don Cheadle - James "Rhodey" Rhodes
* Scarlett Johansson - Natalie Rushman / Natasha Romanoff
* Sam Rockwell - Justin Hammer
* Mickey Rourke - Ivan Vanko:
* Jon Favreau - Happy Hogan
* Leslie Bibb - Christine Everhart
* Garry Shandling - Senator Stern,
* Paul Bettany - J.A.R.V.I.S.
* Olivia Munn - Chess Roberts
*Yevgeni Lazarev - Anton Vanko
Haiman Raees shared image.
SHARHIN FIM ƊIN THE INCREDIBLE HULK
* Bada Umarni - Louis Leterrier
* Ɗaukar Nauyi - Avi Arad /Ga... moreSHARHIN FIM ƊIN THE INCREDIBLE HULK
* Ɗaukar Nauyi - Avi Arad /Gale Anne Hurd/Kevin Feige
* Rubutawa da Tsarawa - Zak Penn
* Taken Fim - Craig Armstrong
* Tacewa - John Wright/Rick Shain
The Incredible Hulk Fim ɗin jarumta ne da aka fitar da shi a cikin shekara ta 2008 a Ƙasar Amurka. Labarin fim ɗin ya samo asali ne daga littattafan almara mai suna Hulk wanda Stan Lee da Jack Kirby suka wallafa a ƙarƙashin Kamfanin Marvel Comics. Kamfanin Marvel Studios ne ya ɗauki nauyin shirya shi, yayin da Universal Pictures ya rarrabashi. Incredible Hulk shi ne Fim na biyu daga cikin Fina Finan duniyar Marvel mai suna Marvel Cinematic Universe (MCU).
Mafi yawancin Fim ɗin an ɗauke shi ne a Toronto ,
Ontario, daga Yuli zuwa Nuwamba 2007. An saki fim ɗin ne a ranar 8 ga watan Yuni 2008 a gidan kallo na Gibson Amphitheatre dake Universal City, California, sannan aka sake shi a ko'ina ranar 13 ga watan Yuni 2008. Fim ɗin ya samu yabo sosai daga ƴan kallo da masu sharhi baki ɗaya, musamman a fannin kayan aiki, faɗa da kuma yadda aka tafi da jarumin Fim ɗin. Bugu da ƙari, fim ɗin ya kawo kuɗi kimanin Dala miliyan $263 a harkar Kasuwancin Fina Finan duniya baki ɗaya.
Janar Thunderbolt Ross ya gana da Dr. Bruce Banner a Culver University da ke Virginia. Bruce Saurayin ƴar wannan Janar ɗin ce mai suna Betty kuma abokin aikin ta. A wannan zama sun tattauna ne akan wani gwaji wanda shi Janar Ross ya haƙiƙance cewa zai baiwa ƙwayoyin halittun ɗan adam kariya daga Sinadarin Gamma Radiation.
Shi wannan gwaji, wanda wani shiri ne na ganin an Samar da wasu zaratan jarumai domin yaƙin duniya na biyu, Janar Ross so yayi ya sake ƙirƙirar sa, amma sai abin bai yiwu ba. Wannan yunƙuri da akayi sai ya zama sanadin haɗewar jinin Banner da wannan sinadari na Gamma Radiation, hakan yasa yake rikiɗa izuwa Hulk lokaci bayan lokaci duk sa'ilin da bugun zuciyarsa ya wuce matakin 200 a kowace daƙiƙa.
Daga nan sai Hulk ya ruguza ɗakin gwaje-gwajen ya kuma kashe wasu tare da raunata wasu daga cikin mutanen da ke ɗakin sannan ya tsere. Daga nan fa sai ya zama ɗan gudun Hijira wa hukumar soji ta Amurka da kuma Janar Ross a keɓe, saboda so yake yi ya maida shi makamin sa.
Shekaru biyar bayan faruwar haka, yanzu Banner yana aiki ne a wani Kamfanin haɗa kwalabai Rocinha , Rio de Janeiro da ke Brazil, Yayinda yake ci gaba da binciken maganin da zai warkar da shi.
A garin haka ne ya haɗu da wani masanin kimiyya da ke amfani da sunan "Mr. Blue", shi kuma yasan Banner da sunan "Mr. Green". Sannan kuma yana koyon Yoga domin ya koyi kulawa da kansa, har ma ya samu sa'a inda ya ɗauki tsawon Watanni biyar bai rikiɗa ba.
Watarana suna aiki sai yanke yatsar sa, ɗigon jinin sa sai ya ɗiga a wata kwalba wacce wani tsoho ya sha Lemon da ke cikin, aikuwa tsohon na sha nan take ya kamu da cutar gamma. Ross sai yayi amfani da wannan kwalba wajen gano inda Banner yake tare da tura manyan dakaru domin su kama shi. Jagoran waɗannan dakaru kuwa shi ne Shararren Sojan ruwa ɗan Birtaniya - haifaffen Rasha Emil Blonsky. Ai kuwa sai Banner ya rikiɗa ya koma Hulk yayi fatali da tawagar dakarun.
Yayinda Ross ya bayyanawa Blonsky yadda akayi Banner ya koma Hulk, sai ya amince shi ma ayi masa irin wannan allura da sinadarai kaɗan. Hakan ya bashi ƙarfin gudu na musamman, ƙarfin damtse, juriya da kuma saurin warkewa, amma kuma sai allurar ta fara canja masa Kamanni tare da canja masa Ra'ayin sa.
Banner sai ya dawo Culver University Inda suka haɗu da Betty wacce yanzu ta koma soyayya da likitan hauka Leonard Samson. Ross da Blonsky sai suka ƙara kawowa Banner hari, ashe Samson ne ya sanar da su abin da ake ciki. Hakan yasa shi ya ƙara rikiɗa izuwa Hulk. Fafatawar da akayi dai ya tabbatar da cewa mayaƙan Ross babu abin da zasu iya yiwa Hulk, amma shi Blonsky wanda hankalin sa ya fara gujewa sai ya ci gaba da tsokanar Hulk Yayinda sauran mayaƙan suka ja da baya.
A nan ne Hulk ya yiwa Blonsky mugun duka inda kowa yayi tunanin ya mutu, sannan sai ya ɗauki Betty ya gudu da ita. Bayan ya rikiɗa izuwa Banner, sai shi da banner suka ci gaba da guduwa Yayinda Banner ya tuntuɓi Mr. Blue, sai ya ce masa su haɗu a birnin New York.
Mr. Blue dai ba kowa bane face likitan halittu Dr. Samuel Sterns , kuma ya faɗawa Banner cewa ya samar masa da wani magani. Bayan anyi wani gwaji, sai Sterns ya gargaɗi Banner da cewa maganin zai magance kowace rikiɗa ce kawai. Ya kuma gaya masa cewa yayi amfani da jinin da ya taɓa aiko masa wajen ƙirƙirar wasu misalan Jinannakin domin ayi amfani da jinin nan gaba wajen ƙirƙirar magunguna. Saboda jin tsoron kada wannan samfuri na jini nasa ya faɗa hannun sojin Amurka, sai Banner ya yanke hukuncin tarwatsa komai gaba ɗaya.
Blonsky ya rayu daga wannan mugun duka da Hulk yayi masa a Culver University Kuma ya warke tsngaras! Don haka sai ya ƙara shiga cikin dakarun Ross a karo na uku domin su kama Banner. Bayan sun kama Banner shi da Betty, sai aka ɗauke su a jirgin sama. Shi kuma Blonsky sai ya tsaya ya baiwa Dr. Sterns umurnin yayi masa alluran jinin Banner duk da ya gargaɗe shi da cewa wanzuwar allurar da akayi masa da jinin Banner a jikin sa zai iya haifar masa da Illah, Blonsky sai yayi kunnen uwar shegu. Aikuwa bayan an masa allurar sai ya zama wani jibgegen halitta wanda ya fi Hulk girma da ƙarfi, sai dai kuma hakan ya haukatar da shi.
Daga nan sai ya kaiwa Sterns hari wanda jinin Banner ya fallatsa masa a cikin wani ciwo da ke goshin sa, shi ma dai nan ya fara rikiɗan. Blonsky kawai sai ya fara ta'adi a cikin garin Harlem. Ganin cewa Hulk ne kaɗai zai iya tsaida Blonsky, sai Ross ya sake shi inda yayi tsalle daga wannan jirgi kuma ya rikiɗa bayan ya faɗo ƙasa. Bayan sun ɗauki tsawon lokaci suna ɗauki ba daɗi, Hulk yayi nasara akan Blonsky. Bayan sun ɗan gana da Betty, sai Hulk ya tashi sama ya gudu.
Bayan wata ɗaya, Banner yana Bella Coola, British Columbia. A Nan ne ya rikiɗa a nutse maimakon da da sai anyi hargitsi.
A wata fitowa ta ƙarshe, an nuno Ross a wata mashaya inda Tony Stark ya ziyarce shi, kuma ya sanar masa da cewa ana shirin haɗa wata tawaga.
* Edward Norton - Bruce Banner / Hulk
* Liv Tyler - Betty Ross
* Tim Roth - Emil Blonsky / Abomination
* Tim Blake Nelson - Samuel Sterns
*VTy Burrell - Leonard Samson
* Robert Downey Jr. - Tony Stark
SHARHIN FIM ƊIN IRON MAN
* Ɗaukar Nauyi - Avi Arad/Kevin Feige
* Rubu... moreSHARHIN FIM ƊIN IRON MAN
* Rubutawa Da Tsarawa - Mark Fergus/Hawk Ostby/Art Marcum/Matt Holloway
* Taken Fim - Ramin Djawadi
Iron Man Fim ɗin jarumta ne da aka fitar da shi a cikin shekara ta 2008 a Ƙasar Amurka. Labarin fim ɗin ya samo asali ne daga littattafan almara mai suna Iron Man wanda Stan Lee, Larry Leiber, Don Heck da Jack Kirby suka Wallafa a ƙarƙashin kamfanin Marvel Comics. Kamfanin Marvel Studios ne ya ɗauki nauyin shirin, yayin da Kamfanin Paramount Pictures suka rarraba shi.
Iron Man shi ne Fim na farko daga cikin Fina Finan duniyar Marvel mai suna Marvel Cinematic Universe (MCU).
An fara ɗaukar wannan Fim ne a cikin watan Maris 2007, kuma aka kammala a cikin watan Yuni.
An saki Iron Man a Sydney ranar 14 ga watan Afrilu 2008, sannan kuma an sake shi a ko'ina ranar 2 ga watan Mayu 2008. An kashewa fim ɗin kuɗi Dala miliyan $140, Fim ɗin ya kawo maƙudan kuɗaɗe kimanin Dala Miliyan $585 a harkar Kasuwancin Fina Finan duniya baki ɗaya. Bugu da ƙari, fim ɗin ya samu yabawa sosai daga wajen ƴan kallo da kuma masana a harkar Fina-Finai na duniya musamman a ɓangaren ƙoƙarin jarumin fim ɗin da kuma kayan aikin da aka yi amfani da su a cikin sa.
Ƙungiyar American Film Institute ta zaɓi fim ɗin a matsayin ɗaya daga cikin fitattun Fina-Finai goma Goma na wannan shekarar. An Yi na biyu da na ukun fim ɗin.
Shahararren Biloniya, Hamshaƙin Masani a harkar ƙere-ƙere kuma ƙasurgumin ɗan shagali Wato Tony Stark ya gaji Kamfanin ƙera makamai na Stark Industries wanda Mahaifin sa ya mutu ya bar masa.
Saboda haka ne ma ya tafi Afghanistan tare da abokin sa Laftanal Kanal James Rhodes domin su gwada wani sabon makami da ya ƙera mai suna Makamin Jericho. Bayan an gama gwajin, sai aka kaiwa motocin da ke ɗauke da Stark hari da irin makaman da Kamfanin sa suke ƙerawa. Stark ya samu mummunan rauni a wannan harin, sannan sai wasu gungun mahara da ake kira da Ten Rings suka kama shi suka kulle a cikin wani kogo tare da wani likita mai suna Yinsen.
Yinsen shi ne ya taimakawa Stark wajen sanya masa wata Na'ura a ƙirjinsa domin ta hana guntattakin ƙarafunan da suka ji masa ciwo kaiwa ga zuciyar sa, wanda in hakan ya faru zai mutu nan take.
Shugaban waɗannan Mahara mai suna Raza ya yiwa Stark alƙawarin sakin shi idan har ya ƙera masa irin wannan makami na Jericho, amma Stark da Yinsen sun san cewa ƙarya yake yi.
Stark da Yinsen sai suka ƙera wani ɗan ƙaramin janareta mai ƙarfin gaske domin ya baiwa wannan Na'ura da ke jikin Stark ƙarfin da ya kamata, sannan kuma ya baiwa rigar ƙarfen da suka ƙera a ɓoye wutar da zai basu damar guduwa daga wannan waje. Duk da cewa sunyi aikin su a sirrance har suka kusan gamawa, wannan ƙungiya ta mahara sun gano nufin su, don haka sai suka kai musu hari a wajen aikin nasu. Yinsen sai ya sadaukar da Rayuwarsa ta hanyar jan hankalin su zuwa wani waje can daban domin Stark ya samu ya kammala Haɗa wannan riga.
Tony Stark sai ya fito cikin wannan rigar ƙarfe tasa inda sukayi ba-ta-kashi a tsakanin sa da waɗannan mahara, ganin Yinsen a mace yasa shi fusata har ya farfasa makaman waɗannan mahara sannan ya tashi sama yayi tafiyar sa, amma baiyi nisa ba ya faɗo a cikin Sahara ya fasa rigar a sanadiyyar haka. Bayan Rhodes ya ceci a jirgi ya maida shi gida, sai ya sanar cewa daga yanzu kamfanin sa ba zasu ƙara Sana'anta makamai ba.
Obadiah Stane , wanda tsohon abokin aikin Mahaifin Tony ne kuma Manajan Kamfanin a yanzu, ya faɗa masa cewa wannan hukunci da Stark ya yanke zai iya kawo ma Kamfanin tsaiko, kuma tamkar cin fuska ne ga wasiyyar Mahaifin sa. Da Stark ya samu nutsuwa, sai ya sake ƙera wata Ingantacciyar rigar ƙarfe wacce tafi wancan komai sannan ya sake ƙera wani sabon janaretan da zai saka a ƙirjinsa wanda ya fi wancan ƙarfi da inganci. Mataimakiyarsa ta musamman Pepper Potts sai ta ajiye na asalin ƙaramin janaretan a wani gidan gilashi. Duk da cewa Stane ya nemi Stark yayi masa ƙarin bayani dangane da abubuwan da yake ƙerawa, Stark yayi Mirsisi saboda ya fara zargin Kamfanin nasa.
A yayin wani taron taimakawa gajiyayyu da Kamfanin Stark Industries suka shirya, ƴar Jarida Christine Everhart ta sanarwa da Stark cewa makaman da Kamfanin sa ya ƙera, ciki har da makamin Jericho sun isa hannun maharan TEN RINGS kuma suna can suna yaƙar mutanen ƙauyen su Yinsen wato Gulmira. Daga nan ne sai Stark ya gano cewa ashe Stane yana ta saidawa ƴan ta'adda makaman sa ne a koi'ina cikin duniya kuma yana masa zagon ƙasa don yaga ya zama shugaban Kamfanin Stark Industries.
Stark sai ya sanya wannan sabuwar riga tasa ya nufi Afghanistan inda ya ceci mutanen ƙauyen. A kan hanyar sa ta dawowa ne wasu jiragen yaƙi guda biyu suka kai masa hari, har sai da ya kira Rhodes a waya ya sanar mishi da cewa shi ne a cikin rigar kafin su ka ƙyale shi.
Can kuma a gefe, mharan Ten Rings Sai suka tattaro wannan riga da Stark ya fara ƙerawa har ta fashe suka kawowa Stane, nan take Stane yayi maganin Raza sannan yasa aka kashe sauran maharan. Daga nan sai shima Stane yayi amfani da wannan damar ya ƙera wata Jibgegiyar riga tasa ta kansa. Shi kuma Stark saboda ya gano inda makaman da ake siya daga Kamfanin sa suke zuwa sai ya aika Potts domin ta datse Kundin bayanan da ke ofishin Stane. A nan ne ta gano cewa Stane ya yo hayan waɗannan maharan ne domin su kashe Stark, amma sai suka ƙi.
Daga nan sai Potts ta gana da Jami'i Phil Coulson daga Ƙungiyar asiri ta S.H.I.E.L.D. In da ta sanar masa da abin da Stane yake aikatawa. Kasancewar malaman Kimiyyar Stane ba zasu iya ƙera wannan ɗan ƙaramin janareta ba, sai Stane ya kaiwa Stark hari a gidan sa, bayan ya Sanƙamar da shi, sai ya cire Janaretan nasa daga ƙirjin sa ya tafi. Da ƙyar da siɗin goshi Stark ya kai ga asalin Janaretan sa da ke ajiye, ita kuma Potts tare da wasu jami'ai daga Ƙungiyar S.H.I.E.L.D. Sai suka yi ƙoƙarin kama Stane amma tuni ya sanya wannan riga tasa inda ya fara kai musu hari.
An cikin hakane Stark yazo, amma saboda wannan Janaretan ba zai iya baiwa sabuwar rigar tasa wutar da ta kamata ba sai ya zamana Stane ya fi ƙarfin sa. Nan fa faɗan da suke yi ya ɗauke su har izuwa hasumiyar Kamfanin Stark. A can ne Stark ya sa Potts ta kunna asalin babban Janaretan da ke baiwa gidan wuta baki ɗaya, hakan ya haifar da wanzuwar zunzurutun ƙarfin wutar lantarki wanda ya kado da Stane da rigar sa ya mutu.
Washegari, Yayinda ya ziyarci wani taron ƴan jarida, Stark ƙiri da muzu yaƙi ɗaukar kowace shawara daga Ƙungiyar S.H.I.E.L.D. Sannan ya bayyanawa duniya cewa shi ne jarumin da suka sani da sunan Iron Man.
A wata fitowa ta ƙarshe, an nuno Daraktan Ƙungiyar S.H.I.E.L.D.
Nick Fury ya kawo wa Stark ziyara, inda yake bayyana masa cewa ba fa shi kaɗai bane Jarumi a cikin duniyar nan. Tare kuma da yi masa bayani dangane da himmar haɗa tawagar Avengers.
* Terrence Howard - James "Rhodey" Rhodes
* Jeff Bridges - Obadiah Stane
* Shaun Toub - Yinsen
* Faran Tahir - Raza
Haiman Raees (owner) Babu Riba, Gardama Da Jahili. #KarinMagana
By Haiman Raees